Държавен вестник, бр. 35, 2011 г., стр. 121

БРОЙ  35	
Д Ъ Р Ж А В Е Н  В Е С Т Н И К 	
СТР.  121  
Преходна разпоредба
§ 2. Подадените за кампания 2011 г. заявления 
по образци съгласно приложенията на Наредба 
№ 5 от 2009 г. за условията и реда за подаване 
на заявления по схеми и мерки за директни пла­
щания преди тяхното изменение с тази наредба 
са валидни.
Министър: М. Найденов
5262
ВИСШ СЪДЕБЕН СЪВЕТ
НАРЕДБА № 2 
от 27 април 2011 г.
за конкурсите и за избор на административни 
ръководители в органите на съдебната власт
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат:
1. редът за провеждане на конкурси за назна­
чаване на младши съдии и младши прокурори;
2. редът за провеждане на конкурси за пър­
воначално назначаване на съдии, прокурори и 
следователи;
3. редът за провеждане на конкурси за по­
вишаване в длъжност и преместване на съдии, 
прокурори и следователи;
4. редът за назначаване на административ­
ни ръководители, с изключение на лицата по 
чл. 167, ал. 1, т. 1 от Закона за съдебната власт.
Чл. 2. Свободните длъжности за младши 
съдии и младши прокурори, за първоначално 
назначаване, както и длъжностите, за които 
се провежда конкурс за повишаване в длъж­
ност и преместване, се обявяват с решение на 
Висшия съдебен съвет. Същото се обнародва 
в „Държавен вестник“, публикува се в един 
централен всекидневник и на страницата на 
Висшия съдебен съвет в интернет.
Чл. 3. (1) Висшият съдебен съвет с решение 
обявява отделен конкурс за всеки орган на съ­
дебната власт. Решението на Висшия съдебен 
съвет се обнародва в „Държавен вестник“, пуб­
ликува се в един централен всекидневник и на 
страницата на Висшия съдебен съвет в интернет.
(2) Решението съдържа:
1. броя и вида на длъжностите и органите 
на съдебната власт, за които се отнасят;
2. документите, които се изискват, срока и 
мястото за подаването им;
3. програмата, по която се провежда кон­
курсът; 
4. датата, часа и мястото на провеждане 
на конкурса.
Чл. 4. Тематичните конспекти при назначава­
не на младши съдии и младши прокурори, както 
и за първоначално назначаване се утвърждават 
от Висшия съдебен съвет и се публикуват в 
неговата интернет страница.
Чл. 5. Администрацията на Висшия съдебен 
съвет организира провеждането на конкурсите. 
Главният секретар на Висшия съдебен съвет 
определя служителите, които подпомагат орга­
низационно-технически дейността на конкурс­
ните комисии по време на конкурсите.
Г л а в а  в т о р а
КОНКУРСИ ЗА МЛАДШИ СЪДИИ, МЛАД­
ШИ ПРОКУРОРИ И ЗА ПЪРВОНАЧАЛНО 
НАЗНАЧАВАНЕ
Раздел I
Ред за кандидатстване и допускане до конкурс 
за младши съдии и младши прокурори и за 
първоначално назначаване
Чл. 6. За участие в конкурса се допускат 
лицата, които са подали необходимите доку­
менти и отговарят на изискванията по чл. 162 
от Закона за съдебната власт. 
Чл. 7. (1) Кандидатите подават писмено заяв­
ление за участие в конкурса по образец, утвърден 
от Висшия съдебен съвет, в 14-дневен срок от 
датата на обнародването на решението по чл. 3.
(2) Към заявлението се прилагат:
1. подробна автобиография, подписана от 
кандидата;
2. нотариално заверено копие от диплома 
за завършено висше образование по специал­
ността „Право“;
3. нотариално заверено копие от удостовере­
ние за придобита юридическа правоспособност;
4. свидетелство за съдимост, издадено за 
участие в конкурс по Закона за съдебната власт; 
5. медицинско удостоверение, издадено в 
резултат на извършен медицински преглед, че 
лицето не страда от психическо заболяване;
6. нотариално заверено копие от трудова/
служебна и/или осигурителна книжка;
7. други документи, които по преценка на 
кандидата имат отношение към професионал­
ните или нравствените му качества.
(3) Кандидатът може да посочи няколко 
органа на съдебната власт при участието си в 
един конкурс, които следва да подреди според 
своите предпочитания.
(4) Заявлението и приложените към него 
документи се подават лично от кандидата или 
от надлежно упълномощен негов представи­
тел в администрацията на Висшия съдебен 
съвет. Заявления, подадени след срока, не се 
регистрират.
Чл. 8. (1) В администрацията на Висшия 
съдебен съвет документите на всеки кандидат 
получават входящ номер и дата. 
(2) Комисията по предложенията и атес­
тирането на съдии, прокурори и следователи 
извършва проверка на документите и допуска 
до участие в конкурса всички кандидати, които 
отговарят на условията по чл. 181 ЗСВ.
(3) Списъците на допуснатите и недопус­
натите до участие в конкурса лица включват 
и входящия номер на документите им и се 
обявяват на интернет страницата на Висшия 
съдебен съвет най-малко 7 дни преди датата 
на провеждане на конкурса.